Suchinthana/ta-wikipedia huggingface dataset:
பிரபா மராத்தே

பிரபா மராத்தே (Prabha Marathe) இந்தியாவைச் சேர்ந்த ஒரு நடனக் கலைஞர் ஆவார். 1936 ஆம் ஆண்டு அக்டோபர் மாதம் 8 ஆம் தேதியன்று புனேவில் பிறந்தார். தனது 13 ஆவது வயதில் மறைந்த ரோகினி பேட்டியின் வழிகாட்டுதலின் கீழ் நடனம் கற்கத் தொடங்கினார். 25 வயதில் புதுதில்லிக்கு இடம்பெயர்ந்தார். புது தில்லியில் உள்ள சிறீராம் பாரதிய கலா கேந்திராவில் பயிற்சி பெற்றார். பண்டிதர் பிர்ச்சூ மகராச்சின் கீழ் கதக் நடனத்தை  ஒரு மாணவியாகக் கற்றுக் கொண்டார். தன்னுடைய திறமையாலும் விடாமுயற்சியாலும் குருவின் அன்பிற்குரிய மாணவிகளில் ஒருவரானார். நடன இயக்குநராகவும் ஓர் ஆசிரியராகவும் அறியப்பட்ட இவர் 1965 ஆம் ஆண்டில் கலாச்சாயா பண்பாட்டு  மையத்தை நிறுவியதற்காக மிகவும் பிரபலமானார்.  மேலும் 1980 ஆம் ஆண்டுகளில் மகாராட்டிராவில் கதக்கின் நுட்பங்களை பிரபலப்படுத்தி ஆவணப்படுத்திய பெருமைக்குரியவராக கருதப்படுகிறார்.

மேற்கோள்கள்

1936 பிறப்புகள்
வாழும் நபர்கள்
புனே நபர்கள்
இந்திய நடனக் கலைஞர்கள்
இந்தியப் பெண் நடனக் கலைஞர்கள்
ரெம்பாவ் தொடருந்து நிலையம்

ரெம்பாவ் தொடருந்து நிலையம் (ஆங்கிலம்: Rembau Railway Station; மலாய்: Stesen Keretapi Rembau) என்பது மலேசியா, நெகிரி செம்பிலான், ரெம்பாவ் மாவட்டம், ரெம்பாவ் நகர்ப்பகுதியில் அமைந்துள்ள தொடருந்து நிலையம் ஆகும். ரெம்பாவ் நகர்ப்பகுதியில் இந்த நிலையம் அமைந்துள்ளதால், ரெம்பாவ் நகரத்தின் பெயரில் அதற்கும் பெயரிடப்பட்டது. சிரம்பான்-கிம்மாஸ் மின்மயமாக்கப்பட்ட இரட்டை கண்காணிப்பு திட்டத்தின் கீழ் இந்த நிலையம் மேம்படுத்தப்பட்டது.

பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 2013-ஆம் ஆண்டில், இந்த நிலையத்தில் கேடிஎம் கொமுட்டர்  சேவை அறிமுகம் செய்யப்பட்டது.

பொது
முன்பு, இந்த நிலையம் கேடிஎம் இண்டர்சிட்டி மற்றும் கேடிஎம் இடிஎஸ் தொடருந்துகளால் சேவை செய்யப்பட்டது. சிரம்பான் மற்றும் கிம்மாஸ் இடையே இரட்டை தடம் மற்றும் மின்மயமாக்கல் திட்டத்தின் ஒரு பகுதியாக இந்த நிலையம் கட்டப்பட்டது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

தொடக்கத்தில், 2011-ஆம் ஆண்டில் மட்டுமே சிரம்பான் வழித்தடம், சுங்கை காடுட் பயணிகள் தொடருந்து நிலையம் வரையில் நீட்டிக்கப்பட்டது. பின்னர் 2012-ஆம் ஆண்டில்,  ரெம்பாவ் தொடருந்து நிலையம் வரையில் சிரம்பான் வழித்தடம் நீட்டிக்கப்பட்டது. இருப்பினும் சுங்கை காடுட் தொடருந்து  நிலையத்திலேயே பெரும்பாலான தொடருந்துகள் தங்களின் சேவைகளை நிறுத்திக் கொண்டன.

சிரம்பான் வழித்தடம்

2015-ஆம் ஆண்டில் சிரம்பான் வழித்தடம் சேவை புலாவ் செபாங் தம்பின் தொடருந்து நிலையம் வரை நீட்டிக்கப்பட்டது. அந்தச் சிற்றிடைப் போக்குவரத்துச் சேவை அப்போது ஓர் இடைவழிச் சேவையாக இருந்தது. 2011-ஆம் ஆண்டில் கிம்மாஸ் வரை இருந்த சிற்றிடைப் போக்குவரத்துச் சேவை தம்பின் வரை குறைக்கப்பட்டது.

புலாவ் செபாங் தம்பின் தொடருந்து நிலையம் வரையிலான சிற்றிடைப் போக்குவரத்துச் சேவை மொத்தமாகக் கலைக்கப்பட்டது. இப்போதைய பயணிகள் தொடருந்துகள் கோலாலம்பூரில் இருந்து  சுங்கை காடுட் மற்றும் தம்பின் வரை செல்கின்றன. ரெம்பாவ் தொடருந்து நிலையம், ரெம்பாவ் நகரத்திற்கு மட்டும் அல்லாமல் அதன் சுற்றுப்புறத்தில் உள்ள கிராமப்பகுதிகளுக்கும் சேவை செய்கிறது.

மேலும் காண்க 
 ரெம்பாவ் 
 சிரம்பான் தொடருந்து நிலையம்
 மலேசியாவில் தொடருந்து மின்மயமாக்கல்
 மலாயா தொடருந்து நிறுவனம்

மேற்கோள்கள்

வெளி இணைப்புகள்
 Keretapi Tanah Melayu Official Website
 Ipoh-Padang Besar Electrified Double Tracking Project website 

நெகிரி செம்பிலான் மாநிலத்தின் தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
சச்சின் நாயக்கு

சச்சின் நாயக்கு (Sachin Naik) இந்தியாவைச் சேர்ந்த ஓர் ஓவியர் ஆவார். 1978 ஆம் ஆண்டில் இவர் பிறந்தார். ஓர் அச்சுத் தயாரிப்பாளராகவும் இவர் அறியப்படுகிறார். நீர் வண்ண ஓவியங்களுக்காக, குறிப்பாக புனே மற்றும் கோவாவின் வரலாறு சார்ந்த ஓவியங்களுக்காக மிகவும் நினைவுகூரப்படுகிறார். ஐதராபாத் பல்கலைக்கழகம் மற்றும் கோவா பல்கலைக்கழகங்களில் படித்து பட்டம் பெற்றார்.  இந்தியாவின் கோவாவில் உள்ள கலா அகாதமி, தலைநகரத்திலுள்ள மெனிசசு பிராகான்சா நிறுவனம், மும்பையிலுள்ள சகாங்கீர் கலைக்கூடம், தேசிய கலைக் கழகம் எனப்படும் லலித் கலா அகாதமி ஆகியவற்றில் தனது படைப்புகளை காட்சிப்படுத்தியுள்ளார். சாவித்ரிபாய் புலே புனே பல்கலைக்கழகத்தில் இறப்பதற்கு முன்பு வரை சுருக்கமாக நீர் வண்ண ஓவியம் கற்பித்தார். இவரது படைப்புகளின் மரணத்திற்குப் பிந்தைய கண்காட்சி 2019 ஆம் ஆண்டில் தர்பன் கலைக்கூடத்தில் காட்சிக்கு வைக்கப்பட்டது. 2017 ஆம் ஆண்டில் நுண்கலை பிரிவுக்கான யுவ சிருச்சன் புரசுகார் விருதைப் பெற்றார்.

மேற்கோள்கள்

1978 பிறப்புகள்
2018 இறப்புகள்
இந்திய ஓவியர்கள்
பூண்டு சூப்

பூண்டு சூப் (Garlic soup) என்பது சூப் வகைகளில் ஒன்றாகும். இதன் முக்கிய உட்பொருள் வெள்ளைப்பூண்டு ஆகும். இது எசுப்பானியா நாட்டின் பாரம்பரிய உணவு ஆகும். அந்நாட்டினர், இச்சூப்பை, 'பூண்டு உடைய சூப்' (sopa de ajo =  soup of garlic) என்றழைப்பர். இந்த சூப்புடன் ரொட்டியும், ஓடு நீக்கிய முட்டையும்  கோழிக்கறி குழம்பில் பூண்டுத் துண்கடுகள் கலக்கப்பட்டு,முந்திரி இன்தேறலுடன் (sherry) பரிமாறப்படும். உலகின் பல நாடுகளில், இந்த சூப், பலவிதங்களில் தயாரிக்கப்படுகிறது.
 செக் குடியரசு நாட்டில், இதனை 'செசுனெக்கா' (česnečka) என்று அழைப்பர். இதில் பூண்டுடன் வறுத்த ரொட்டியும், உருளைக் கிழங்கும் கலந்து தயாரிக்கப்படுகிறது.

மேலும் காண்க

மேற்கோள்கள் 

பூண்டு உணவுகள்
வந்தேமாதரம் சீனிவாசு

தொழில்ரீதியாக வந்தேமாதரம் சீனிவாசு என்று அழைக்கப்படும் கண்ணேபோயின சீனிவாச ராவ் யாதவ் ( Kanneboina Srinivasa Rao Yadav ) ஓர் இந்திய இசையமைப்பாளரும் பின்னணிப் பாடகரும் ஆவார். இவர் முக்கியமாக தெலுங்குத் திரைப்படங்களில் பணியாற்றுகிறார். இவர் இரண்டு பிலிம்பேர் விருதுகளையும் ஆறு நந்தி விருதுகளையும் வென்றுள்ளார். வந்தே மாதரம் (1985) படத்தின் தலைப்புப் பாடலை எழுதியலிருந்து "வந்தேமாதரம்" என்ற முன்னொட்டைப் பெற்றார்.

ஆரம்ப கால வாழ்க்கை 
வந்தேமாதரம் சீனிவாசு, கண்ணேபோயின சீனிவாச ராவ் என்ற பெயரில்  தெலங்காணாவின் கம்மம் மாவட்டத்தில் உள்ள இராமகிருஷ்ணாபுரம் கிராமத்தில் பிறந்தார்.

விருதுகள் 

 சிறந்த இசை அமைப்பாளருக்கான பிலிம்பேர் விருது - தெலுங்கு - ஓசே ராமுலம்மா  (1997)
 சிறந்த ஆண் பின்னணி பாடகருக்கான பிலிம்பேர் விருது – ஆஹா..!  (1998)

நந்தி விருது 

 சிறந்த இசையமைப்பாளர் : ஓசே ராமுலம்மா (1997)
 சிறந்த இசையமைப்பாளர் : சுயம்வரம் (1999)
 சிறந்த இசையமைப்பாளர் : தேவுல்லு (2000)
 சிறந்த ஆண் பின்னணிப் பாடகர் : ஓரே ரிக்சா (1995)  இருப்பினும் இவ்விருதை நிராகரித்தார்.
 சிறந்த ஆண் பின்னணிப் பாடகர் : ஸ்ரீ ராமுலய்யா (1998)
 சிறந்த ஆண் பின்னணிப் பாடகர்: தண்டகாரண்யம் (2016)

மேற்கோள்கள் 

தென்னிந்திய பிலிம்பேர் விருதுகளை வென்றவர்கள்
இந்தியத் திரைப்பட இசையமைப்பாளர்கள்
வாழும் நபர்கள்
1966 பிறப்புகள்
அக்டேயா யபோனிகா

அக்டேயா யபோனிகா (தாவரவியல் பெயர்: Actaea japonica, the Japanese bugbane) என்பது பூக்கும் தாவர இனங்களில் ஒன்றாகும். இவ்வினத்தின் தாவரக் குடும்பம் இரனன்குலேசியே ஆகும். இதன் பிறப்பிடம் நடு சீனாவும், தென்சீனாவும்,  ஆய்னான் என்ற சீன சிறு மாகாணமும் ஆகும். தென் கொரியாவின் யோசூ(Jeju) தீவும், யப்பான் நாட்டின் நடு மற்றும் தெற்கு பகுதிகளிலும் இவ்வினம், அகணியத் தாவரமாகக் காணப்படுகின்றன. இது பல்லாண்டுத் தாவரம் ஆகும். மரகந்த சேர்க்கையை நடத்தும் உயிரிகள், ஆண்டு முழுவதும் வளரும் இத்தாவரத்தால் ஈர்க்கப்படுகின்றன என இரயால் (Royal) தோட்டக் கழக ஆய்வில் தெரிவிக்கப்படுகிறது.

வளர்பயிர்கள் 
இத்தாவரமானது பல வளர்பயிர்களை வணிக நோக்கத்திற்காகப் பெற்றிருக்கிறது. அவற்றில் 'ChejuDo',  'வெள்ளி நடனம்' என்பனவும் அடங்குகின்றன.

மேற்கோள்கள் 

தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
அலெகாந்திரோ ஜோடோரோவ்ஸ்கி

அலெகாந்திரோ ஜோடோரோவ்ஸ்கி என்பவர் சிலி மற்றும் பிரெஞ்சு நாட்டின் பரிட்சார்த்த முயற்சிகளின் மூலம் திரைப்படம் எடுக்கும் இயக்குனர்களில் ஒருவர் ஆவார். 1970களில் வெளியான ‘எல் டாப்போ’ மற்றும் ‘தி ஹோலி மவுண்டன்’ போன்ற திரைப்படங்களின் மூலம் அவர் அறியப்படுகிறார். மேலும் அவரது திரைப்படங்களின் பூடகமான மற்றும் அடிமன வெளிப்பாட்டியம் தன்மை காரணமாக திரைப்பட விமர்சகர்கள் மூலமாக காலம் கடந்து நீடிக்கும் தன்மை கொண்ட திரைப்படங்களாக அவரது திரைப்படங்கள் அறியப்படுகின்றன.

மேற்கோள்கள்

திகில் திரைப்பட இயக்குநர்கள்
வாழும் நபர்கள்
1929 பிறப்புகள்
வள்ளிக்குன்னு தொடருந்து நிலையம்

வள்ளிக்குன்னு தொடருந்து நிலையம் (Vallikkunnu railway station) என்பது இந்தியாவின், கேரளத்தின், மலப்புரம் மாவட்டம், அரியல்லூர், வல்லிக்குன்னு என்ற பகுதியில் அமைந்துள்ள ஒரு தொடருந்து நிலையம் ஆகும். இது கேரளத்தின் பழமையான தொடருந்து நிலையங்களில் ஒன்றாகும். இந்த தொடருந்து நிலையமானது கேரளாவில் முதல் இருப்புப் பாதையின்  (திரூர்-சாலியம்) ஒரு பகுதியாக இருந்தது. இந்திய ரயில்வேக்கு சொந்தமான வல்லிக்குன்னு நிலையத்தின் குறியீடு VLI ஆகும், இதை இணைய முன்பதிவு உட்பட பல்வேறு நோக்கங்களுக்காக பயன்படுத்தலாம்.

மேற்கோள்கள் 

பாலக்காடு தொடருந்து கோட்டம்
மலப்புறம் மாவட்டத்திலுள்ள தொடருந்து நிலையங்கள்
பத்தாங் மலாக்கா தொடருந்து நிலையம்

பத்தாங் மலாக்கா தொடருந்து நிலையம் (ஆங்கிலம்: Batang Melaka Railway Station; மலாய்: Stesen KTMB Batang Melaka) என்பது மலேசியா, மலாக்கா, ஜாசின் மாவட்டம், பத்தாங் மலாக்கா நகர்ப்பகுதியில் அமைந்துள்ள ஒரு தொடருந்து நிலையம் ஆகும். இதன் வடக்கில் நெகிரி செம்பிலான்; கிழக்கில் ஜொகூர் மாநிலங்கள் உள்ளன. பத்தாங் மலாக்கா நகரத்தில் இந்த நிலையம் அமைந்துள்ளதால், பத்தாங் மலாக்கா நகரத்தின் பெயரில் அதற்கும் பெயரிடப்பட்டது. 

மலாக்கா மாநிலத்தில் உள்ள  இரண்டு தொடருந்து நிலையங்களில் இதுவும் ஒன்றாகும்; மற்றொன்று புலாவ் செபாங் தம்பின் தொடருந்து நிலையம். இவை இரண்டும்தான் மலாக்கா மாநிலத்திற்கு சேவை செய்யும் நிலையங்கள் ஆகும்.

பொது

சிரம்பான்-கிம்மாஸ் மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக ஒரு புதிய நிலையம் கட்டப்பட்டது; மற்றும் 7 பிப்ரவரி 2014 அன்று செயல்படத் தொடங்கியது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

பழைய பத்தாங் மலாக்கா நிலையம் மே 2012-இல் மூடப்பட்டு பின்னர் கைவிடப்பட்டது. இந்த நிலையம் 2015 முதல் 2021 வரை கேடிஎம் இண்டர்சிட்டி சேவையின் தென் மண்டல விரைவுத் தொடருந்து (Ekspres Selatan) துணைச் சேவைகளுக்கான நிறுத்தமாக இருந்தது.

தென் மண்டல விரைவுத் தொடருந்து துணைச்சேவை 

10 அக்டோபர் 2015 மற்றும் சூன் 2016-க்கு இடையில், மலாயா தொடருந்து நிறுவனம், இந்த நிலையத்தின் வழியாக  சிரம்பான் வழித்தடத்தின் கீழ் கொமுட்டர் தொடருந்துகளை இயக்கி வந்தது. சிரம்பான் மற்றும் கிம்மாஸ் நகரங்களுக்கு இடையே தென் மண்டல விரைவுத் தொடருந்து துணைச்சேவைக்கான நிறுத்தமாகவும் இந்த நிலையம்  விளங்கியது.

சூன் 2016-க்குப் பின்னர், தென் மண்டல விரைவுத் தொடருந்து துணைச்சேவை புலாவ் செபாங் தம்பின் தொடருந்து நிலையம் வரை குறைக்கப்பட்டு, இந்த நிலையத்தில் நிறுத்தப்பட்டது.

சேவைகள்

 கேடிஎம் இடிஎஸ்
 ETS Gold Train No. 9420 பாடாங் பெசார் - கிம்மாஸ்
 ETS Gold Train No. 9425 பாடாங் பெசார் - கிம்மாஸ்

 ETS Premium Train No. 9204 பட்டர்வொர்த் - கிம்மாஸ்
 ETS Premium Train No. 9371 பட்டர்வொர்த் - கிம்மாஸ்

மேற்சான்றுகள்

மேலும் காண்க
 தம்பின் 
 புலாவ் செபாங்
 பத்தாங் மலாக்கா 
 கிம்மாஸ்
 கேடிஎம் இடிஎஸ்

வெளி இணைப்புகள்

மலாக்கா தொடருந்து நிலையங்கள்
மலேசியத் தொடருந்து நிலையங்கள்
கேடிஎம் இடிஎஸ் தொடருந்து நிலையங்கள்
ஜாசின் மாவட்டம்
மினகாசா இராணி சுண்டெலி

மினகாசா இராணி சுண்டெலி (Minahassa ranee mouse-கெரோமைசு மினாகாசாசே) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது சுலாவெசி தீவில் (இந்தோனேசியா) மட்டுமே காணப்படுகிறது. சுலவேசி தாழ் நிலங்கள் மற்றும் மலைப் பகுதிகளில் இதன் இயற்கை வாழிடமாக பசுமையான வெப்பமண்டல தாழ் நில மழைக்காடுகள் உள்ளன.

மேற்கோள்கள் 

சுண்டெலிகள்
இராணி சிறிய சுண்டெலி

இராணி சிறிய சுண்டெலி (Lesser ranee mouse-கெரோமைசு புசுலியசு) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது போர்னியோ தீவு மற்றும் பலவான் பிராந்தியத்தில் (பிலிப்பீன்சு) காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சுண்டெலிகள்
பிலிப்பீனிய உயிரினங்கள்
கெரோமைசு

கெரோமைசு (Haeromys) என்பது தென்கிழகாசியாவில் காணப்படும் முரிடே குடும்பத்தைச் சேர்ந்த கொறித்துண்ணியின் ஒரு பேரினமாகும். இது பின்வரும் சிற்றினங்களைக் கொண்டுள்ளது.

 இராணி சுண்டெலி (கெரோமைசு மார்கரெட்டே)
 மினகாசா இராணி சுண்டெலி (கெரோமைசு மினாகாசாசே)
 இராணி சிறிய சுண்டெலி (கெரோமைசு புசிலியசு)

மேற்கோள்கள் 

பாலூட்டிப் பேரினங்கள்
எலிகள்
லாக்டோநைட்ரைல்

லாக்டோநைட்ரைல் (Lactonitrile) என்பது CH3CH(OH)CN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தொழிற்துறையில் எத்தில் லாக்டேட் மற்றும் லாக்டிக் அமிலம் தயாரிக்கும்போது ஒர்  இடைநிலை வேதிப்பொருளாக இது கிடைக்கிறது.  அசிட்டால்டிகைடின் சயனோ ஐதரின் சேர்மமான இது நிறமற்ற ஒரு நீர்மமாகும். இருப்பினும் சிதைந்த மாதிரிகள் மஞ்சள் நிறத்தில் தோன்றும்.

தயாரிப்பு
அசிட்டால்டிகைடுடன் ஐதரசன் சயனைடைச் சேர்த்து வினைபுரியச் செய்தால் லாக்டோநைட்ரைல் உருவாகும்.
 
லாக்டிக் அமிலத்தினுடைய எசுத்தர்கள் தயாரிப்பில் லாக்டோநைட்ரைல் பயன்படுகிறது.

சயனோ ஐதரின்கள் அதிக நச்சுத்தன்மை வாய்ந்த ஐதரசன் சயனைடிற்கான ஆதாரமாகும். அமெரிக்க  அவசரகால திட்டமிடல் மற்றும் சமூகம் அறியும் உரிமைச் சட்டத்தின் (42 யு.எசு.சி. 11002) பிரிவு 302 இல் வரையறுக்கப்பட்டுள்ளபடி அமெரிக்காவில் லாக்டோநைட்ரைல் மிகவும் ஆபத்தான வேதிப்பொருளாக வகைப்படுத்தப்பட்டுள்ளது. கணிசமான அளவில் உற்பத்தி செய்யவும் சேமித்து வைக்கவும் அல்லது பயன்படுத்தவும் அறிக்கை செய்து அனுமதி பெற வேண்டிய கட்டாயத்திற்கு  உட்பட்டுள்ளது.

மேற்கோள்கள் 

சயனோ ஐதரின்கள்
குளோரால் சயனோ ஐதரின்

குளோரால் சயனோ ஐதரின் (Chloral cyanohydrin) என்பது C3H2Cl3NO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைகுளோரோ அசிட்டால்டிகைடான இது குளோரால் சயனைதரின், குளோரால் ஐதரோசயனேட்டு, குளோரால் ஐதரோசயனைடு, டிரைகுளோரோ அசிட்டால்டிகைடுசயனோ ஐதரின், டிரைகுளோரோ அசிட்டோநைட்ரைல் என்ற பெயர்களாலும் அழைக்கப்படுகிறது. வரலாற்று ரீதியாக மருத்துவ நோக்கங்களுக்காக ஐதரசன் சயனைடு தயாரிப்பதற்கான மூலப் பொருளாகப் பயன்படுத்தப்பட்டது.  குளோரல் சயனோ ஐதரினை உள்ளிழுக்க நேர்ந்தால் நச்சுத்தன்மை விளைவுகளை சந்திக்க நேரிடும்.

மேற்கோள்கள் 

சயனோ ஐதரின்கள்
டிரைகுளோரோமெத்தில் சேர்மங்கள்
கரிம ஆலைடுகள்
துர்கெசுதான் எலி

துர்கெசுதான் எலி (Turkestan rat-ரேட்டசு பைக்தோரிசு) என்பது கொறிணி குடும்பமான முரிடேயில் உள்ள ஒரு சிற்றினம் ஆகும்.

வாழ்விடம் 
துர்கெசுதான் சிற்றினம் ஆப்கானித்தான் முதல் சீனா வரையிலான ஆசிய கண்டம் முழுவதும் 1,200 முதல் 4,250 மீ உயரத்தில் காணப்படுகிறது. இது மலைப்பகுதிகள், பாறைகள் நிறைந்த பகுதிகளில் வாழ்கின்றது. மேலும் பயிரிடப்பட்ட அல்லது குடியிருப்பு பகுதிகளில் அடிக்கடி காணப்படும்.

மேற்கோள்கள் 

எலிகள்
ஜோர்டன்-போல்யா எண்

கணிதத்தில் ஜோர்டன்-போல்யா எண்கள் (Jordan–Pólya numbers) என்பவை ஒன்று அல்லது அதற்கு மேற்பட்ட தொடர் பெருக்கங்களின் பெருக்கற்பலனாகக் கிடைக்கக்கூடிய எண்களாகும். பெருக்கப்படும் தொடர்பெருக்க எண்கள் வெவ்வேறானவையானவயாக இருக்க வேண்டுமென்பதில்லை. எடுத்துக்காட்டாக,  ஒரு ஜோர்டன்-போல்யா எண்ணாகும். கோட்டுருவியலின் ஒவ்வொரு மரமும் ஏதாவதொரு ஜோர்டான்-போல்யா எண்ணிக்கையில்  சமச்சீர்கள் கொண்டிருக்கும்; ஆகவே ஜோர்டன்-போல்யா எண்கள் ஒவ்வொன்றும், ஒரு மரத்தின் ஒரு 'தன்னமைவிய குலத்தின்' வரிசையாக அமையும். பிரெஞ்சு கணிதவியலாளர் "ஜோர்டன்" மற்றும் ஹங்கேரி-அமெரிக்கக் கணிதவியலாளர் போல்யா ஆகிய இருவரும் கோட்டுருவியல் மரங்களின் சமச்சீர்கள் குறித்த ஆய்வில் இவ்வெண்களைப் பற்றி எழுதியதால், இவ்வெண்கள் அவ்விருவரின் பெயரால் அழைக்கப்படுகின்றன.

தொடர்வரிசையும் வளர்விகிதமும்
ஜோர்டன்-போல்யா எண்களின் தொடர்வரிசை::
1, 2, 4, 6, 8, 12, 16, 24, 32, 36, 48, 64, 72, 96, 120, 128, 144, 192, 216, 240, 256, ... 

இவ்வெண்கள், அனைத்து தொடர்பெருக்கங்களின் பெருக்கலைப் பொறுத்த அடைவு கணமாகவுள்ளன.
வது ஜோர்டன்-போல்ய எண்ணானது,  இன் எந்தவொரு பல்லுறுப்புக்கோவையை விடவும் வேகமாகவும் ஆனால்,  இன் எந்தவொரு அடுக்கேற்றத்தைவிடவும் மெதுவாகவும் அதிகரிக்கிறது. ஒவ்வொரு  மற்றும் போதுமானவளவு பெரிதான ஒவ்வொரு  ( ஐ பொறுத்து)   வரையிலான ஜோர்டன்-போல்யா எண்   கீழுள்ள சமனிலியை நிறைவு செய்யும்.

சிறிய எண்களின் தொடர்பெருக்கங்களின் பெருக்கலாகவுள்ள தொடர்பெருக்கங்கள்
2 ஐத் தவிர மற்ற ஜோர்டன்-போல்யா எண் ஒவ்வொன்றுக்கும் அதன் தொடர்பெருக்கத்தை, அதனைவிடச் சிறிய எண்களின் தொடர்பெருக்கங்களின் பெருக்கற்பலனாக எழுக்கூடிய பண்பு உண்டு.

அதாவது,  எனப் பிரித்து மீண்டும் இதிலுள்ள காரணி  ஐ மேலும் சிறிய தொடர்பெருக்கங்களின் பெருக்கலாக எழுதலாம். 
எடுத்துக்காட்டு:
8! = 8 . 7! = 2! 2! 2! 7!. = 2!3 7!.

இப்பண்பு குறித்த நிறுவப்படாத ஊகம்:
2 ஐத் தவிர்த்த பிற ஜோர்டன்-போல்யா எண்களே சிறிய எண்களின் தொடர்பெருக்கங்களின் பெருக்கலாக எழுதக்கூடிய எண்களாகும். (மேலும் 9, 10 ஆகிய இரு எண்களுக்கும் இக்கூற்றில் விலக்கப்படுகின்றன -  ).

 என்பதிலுள்ள  ஐ மீண்டும் தொடர்பெருக்கங்களின் பெருக்கலாக எழுதும் விதத்தைத் தவிர வேறொரு விதமாகவும்  எழுதப்படக்கூடிய எண் 16. இது ஒரு ஜோர்டன்-போல்யா எண்ணுங்கூட:
 (16 ஒரு ஜோர்டன்-போல்யா எண்), 
.

மேற்கோள்கள்

முழுஎண் தொடர்வரிசைகள்
பூர்ணிமா தயாள்

பூர்ணிமா தயாள் (Poornima Dayal) இந்தியாவைச் சேர்ந்த ஓர் ஓவியராவார். புது தில்லியில் இவர் பிறந்தார். பண்பியல் ஓவியக் கலைக்காக மிகவும் பிரபலமானவராக இருந்தார். இவரது படைப்புகள் மும்பையில் உள்ள சகாங்கிர் கலைக்கூடத்திலும், வியன்னாவில் இரண்டாண்டுகளுக்கு ஒரு முறை நடைபெறும் பன்னாட்டு கலைக் கண்காட்சியிலும், அமெரிக்கா, ஐரோப்பா மற்றும் ஆசியாவில் நடைபெற்ற பன்னாட்டு கலைக் கண்காட்சிகளிலும் காட்சிப்படுத்தப்பட்டுள்ளன. தில்லி பல்கலைக்கழகத்தில் பட்டதாரியான இவர், ஆர்ட் குரூவ்சு என்ற கலை மன்றத்தின் நிறுவனர் ஆவார். இவ்வமைப்பின் நோக்கம் கலைஞர்களின் திறமைகளை அங்கீகரிப்பது, ஊக்குவிப்பது மற்றும் முன்னணிக்கு கொண்டு வருவது ஆகும்.

மேற்கோள்கள் 

வாழும் நபர்கள்
இந்திய ஓவியர்கள்
கலைத் தொழில்களில் இந்தியர்கள்
தில்லி நபர்கள்
லாபீஸ் தொடருந்து நிலையம்

லாபீஸ் தொடருந்து நிலையம் (ஆங்கிலம்: Labis Railway Station; மலாய்: Stesen KTMB Labis) என்பது மலேசியா, ஜொகூர், சிகாமட் மாவட்டம்,  லாபிசு நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் லாபிசு மற்றும் அதன் சுற்றுப்புறங்களுக்குச் சேவை செய்கிறது. 

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM West Coast Railway Line) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது. லாபிசு நகரத்தில் இந்த நிலையம் அமைந்துள்ளதால், லாபிசு நகரத்தின் பெயரில் இந்த நிலையத்திற்கும் பெயரிடப்பட்டது.

பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய லாபீஸ் நிலையம் கட்டப்பட்டது. மற்றும் பிப்ரவரி 2014-இல் செயல்படத் தொடங்கியது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

புதிய லாபீஸ் நிலையம் 30 செப்டம்பர் 2021-இல் திறக்கப்பட்டது; அதே நாளில் பழைய நிலையம் இடிக்கப்பட்டது.

மேற்சான்றுகள்

மேலும் காண்க
 லாபிசு 
 சிகாமட் மாவட்டம்
 கிம்மாஸ்
 கேடிஎம் இண்டர்சிட்டி
 மலாயா மேற்கு கடற்கரை தொடருந்து வழித்தடம்

வெளி இணைப்புகள்
 Labis KTM Railway Station

மலேசியத் தொடருந்து நிலையங்கள்
ஜொகூர் தொடருந்து நிலையங்கள்
சிகாமட் மாவட்டம்
பூர்ணிமா (இந்தி நடிகை)

பூர்ணிமா தாஸ் வர்மா (Purnima Das Verma) (பிறப்பு மெகர்பனோ முகமது அலி; 2 மார்ச் 1934-14 ஆகஸ்ட் 2013) ஓர் இந்திய நடிகையாவார். இவர் முக்கியமாக இந்தி மொழி படங்களில் பணியாற்றினார். இவர் இயக்குநர் மகேசு பட்டின் அத்தையும் மற்றும் நடிகர் இம்ரான் ஹாஷ்மியின் பாட்டியும் ஆவார்.

சொந்த வாழ்க்கை 
மெகர்பனோ முகமது அலி 1934 மார்ச் 2 அன்று பிறந்தார். இவரது மூத்த சகோதரி சிரின், இயக்குநர்கள் மகேசு பட் மற்றும் முகேஷ் பட் ஆகியோரின் தாயார் ஆவார். மெகெர்பனோவின் முதல் கணவர் சையத் சௌகத் ஹாஷ்மி ஒரு பத்திரிகையாளர் ஆவார். அவர் இந்தியப் பிரிவினை போது பாக்கித்தானுக்கு குடிபெயர்ந்தார். இந்த முதல் திருமணத்திலிருந்து இவருக்கு அன்வர் ஹாஷ்மி (இம்ரான் ஹாஷ்மியின் தந்தை) பஹரோன் கே மஞ்சில் (1968) படத்தில் பரீதா ஜலாலுக்கு கதாநாயகனாக நடித்தார். 1954 ஆம் ஆண்டில், திரைப்படத் தயாரிப்பாளர் பகவான் தாஸ் வர்மா என்பவரை இரண்டாவது முறையாக மணந்தார். மெகெர்பனோ திரைப்படத் துறையில் நுழைந்தபோது 'பூர்ணிமா' என்ற திரைப் பெயரைப் பெற்றார்.

தொழில் வாழ்க்கை 
பூர்ணிமா 80க்கும் மேற்பட்ட பாலிவுட் படங்களில் நடித்தார். இவர் 40களின் பிற்பகுதி முதல் 50கள் வரை இந்தித் திரைப் படங்களில் பல படங்களில் தோன்றினார். இதில் பதங்கா (1949) ஜோகன் (1950) சாகாய் (1951) ஜல் (1952) ஔரத் (1953) அஜய் தேவ்கானின் முதல் படமான பூல் அவுர் காண்டே, மகேசு பட் இயக்கத்தில் சஞ்சய் தத்தின் நாம் படத்தில் பாட்டி வேடம்   ஜன்ஜீர் படத்தில் அமிதாப் பச்சனின் தாயார் போன்ற பாத்திரத்தில் நடித்தார்.

இறப்பு 
பூர்ணிமா தனது வாழ்க்கையின் கடைசி சில ஆண்டுகளில் ஆல்சைமர் நோயால் பாதிக்கப்பட்டு 14 ஆகஸ்ட் 2013 அன்று இறந்தார்.

மேற்கோள்கள் 

1934 பிறப்புகள்
2013 இறப்புகள்
இந்தித் திரைப்பட நடிகைகள்
கருமண்டபம்

கருமண்டபம் என்பது இந்திய துணைக்கண்டத்தில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள மக்கள் வசிப்பிட மற்றும் வணிகம் நிறைந்த ஒரு புறநகர்ப் பகுதியாகும்.

அமைவிடம் 
கருமண்டபம் பகுதியானது, கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு திருச்சிராப்பள்ளியில் அமைந்துள்ளது.

நூலகம் 
திருச்சிராப்பள்ளி மாநகராட்சி மற்றும் மாவட்ட நூலகத்துறையும் இணைந்து உருவாக்கிய பகுதிநேர நூலகம் ஒன்று கருமண்டபத்தில் இயங்குகிறது.

ஆன்மீகம்

இந்துக் கோயில் 
இளங்காட்டு மாரியம்மன் கோயில் என்ற இந்துக் கோயில் ஒன்று கருமண்டபத்தில் கட்டப்பட்டுள்ளது.

மின்சார தகன மையம் 
கருமண்டபத்தில் மின்சார தகன மையம் ஒன்று உள்ளது.

மேற்கோள்கள் 

திருச்சிராப்பள்ளி மாவட்டத்திலுள்ள ஊர்களும் நகரங்களும்
சுலா எலி

சுலா எலி (Sula rat-ரேட்டசு எலாபினசு) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும்.இது இந்தோனேசியா, சுலா தீவுக்கூட்டத்தில் உள்ள தலியாபு மற்றும் மங்கோல் தீவுகளில் மட்டுமே காணப்படுகிறது. சனானா தீவில், அறிமுகப்படுத்தப்பட்ட ரேட்டசு தானேசுமி மற்றும் ரேட்டசு எக்சுலான் மட்டுமே காணப்படுகின்றன.

மேற்கோள்கள் 
 

எலிகள்
இந்தோனேசிய விலங்குகள்
தோகியன் மான் பன்றி

தோகியன் மான் பன்றி (Togian babirusa) என்பது மாலெங்கே மான் பன்றி என்றும் அழைக்கப்படுகிறது. இது (பேபிரவுசா தோக்கியன்சிசு), மான் பன்றி சிற்றினங்களில் மிகப்பெரிய இனமாகும். இது இந்தோனேசியா தோகியன் தீவுகளில் மட்டுமே காணப்படுகிறது. ஆனால் 2002 வரை இந்த மான் பன்றி பேபிரவுசா பேபிருசாவின் ஒரு துணையினமாகக் கருதப்பட்டது. நன்கு அறியப்பட்ட வடக்கு சுலவேசி பாபிரசாவுடன் ஒப்பிடும்போது, தோகியன் மான் பன்றி பெரியது. நன்கு வளர்ந்த வால்-குஞ்சம் உள்ளது. மேலும் ஆணின் மேல் கோரைப் பற்கள் ஒப்பீட்டளவில் "குறுகியவை, மெல்லியவை, முன்னோக்கிச் சுழன்று காணப்படும். தோகியன் மான் பன்றி அனைத்துண்ணி வகையின. இவை முக்கியமாகக் கிழங்குகள் மற்றும் விழுந்த பழங்களை உணவாகக் கொண்டுள்ளது. ஆனால் புழுக்கள் மற்றும் முதுகெலும்பற்ற விலங்குகளையும் உணவாகக் கொள்கிறது. மற்ற பன்றி இனங்களைப் போலல்லாமல், தோகியன் மான் பன்றி கிழங்குகளை தன் மூக்கினைப் பயன்படுத்தித் தோண்டாமல், வேரோடு பிடுங்குவதற்காகக் காலினைப் பயன்படுத்தும்.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பாலூட்டிகள்
தாரை சண்டை வானூர்தி தலைமுறைகள்

தாரை சண்டை வானூர்தி தலைமுறைகள் (Jet fighter generations) தாரை  போர் வானூர்திகளின் வரலாற்று வளர்ச்சியில் முக்கிய தொழில்நுட்ப முன்னேற்றங்களை வகைப்படுத்துகின்றன. இது சண்டை வானூர்திகள் பரிணாம வளர்ச்சியை வெவ்வேறு தலைமுறைகளாக பிரிக்கிறது. ஐந்து தலைமுறைகள் பரவலாக அங்கீகரிக்கப்பட்டுள்ளன, ஆறாவது தலைமுறை வளர்ச்சியடைந்து வருகிறது.

வகைப்படுத்தல்
பல்வேறு தலைமுறை படிகளுக்கான சரியான அளவுகோல்கள் உலகளவில் ஒப்புக் கொள்ளப்படவில்லை. 1990 முதல் சில ஆசிரியர்கள் எவ்வாறு தலைமுறைகளை படிப்படியாக பிரித்துள்ளனர் என்பதை கீழே உள்ள அட்டவணை காட்டுகிறது.

மேற்கோள்கள் 

வானூர்திகள்
நிறுத்தி

நிறுத்தி (Brake) என்பது நகரும் அமைப்பிலிருந்து ஆற்றலை உறிஞ்சுவதன் மூலம் இயக்கத்தைத் தடுக்கும் ஓர் இயற்பியல் சாதனமாகும். இது நகரும் வாகனம், சக்கரம், அச்சு ஆகியவற்றை மெதுவாக்க, நிறுத்த அல்லது அதன் இயக்கத்தைத் தடுக்கப் பயன்படுத்தப்படுகிறது, இது பெரும்பாலும் உராய்வு மூலம் செய்யப்படுகிறது.

பெரும்பாலான நிறுத்திகள் பொதுவாக இரண்டு மேற்பரப்புகளுக்கு இடையில் உராய்வைப் பயன்படுத்தி நகரும் பொருளின் இயக்க ஆற்றலை வெப்பமாக மாற்றுகின்றன. இருப்பினும் நிறுத்திகளில் ஆற்றல் மாற்றத்தின் பிற முறைகளும் பயன்படுத்தப்படலாம்.

எடுத்துக்காட்டாக, மீளுருவாக்க நிறுத்திகளில் பெரும்பாலான ஆற்றல் மின் ஆற்றலாக மாற்றப்படுகின்றது, பின்னர் அதைப் பயன்படுத்த இந்த ஆற்றல் மின்கலங்களில் சேமிக்கப்படலாம். மற்ற முறைகள் அழுத்தப்பட்ட காற்று அல்லது எண்ணெய் போன்றவற்றைப் பயன்படுத்தி இயக்க ஆற்றலை நிலையாற்றலாக மாற்றுகின்றன. மின்னோட்ட நிறுத்திகள் காந்தப்புலங்களைப் பயன்படுத்தி வட்டு, துடுப்பு அல்லது தண்டவாளத்தில் இயக்க ஆற்றலை மின்சாரமாக மாற்றுகின்றன, பிறகு இது வெப்பமாக மாற்றப்படுகிறது. இன்னும் பிற நிறுத்தும் முறைகள் இயக்க ஆற்றலை வெவ்வேறு வடிவங்களாக மாற்றுகின்றன.

மேற்கோள்கள்

போக்குவரத்துப் பொறியியல்‎
இயற்பியல்
துடுப்பு

துடுப்பு (fin) என்பது ஒரு பெரிய உடல் அல்லது கட்டமைப்பில் இணைக்கப்பட்ட ஒரு மெல்லிய கூறு அல்லது இணைப்பாகும். இந்த இழைகள் பொதுவாக ஏற்றம் அல்லது உந்துதலை வழங்கும் படலங்களாக செயல்படுகின்றன. இவை நீர், காற்று அல்லது பிற திரவங்களில் பயணிக்கும்போது இயக்கத்தை வழிநடத்தும் அல்லது நிலைப்படுத்தும் திறனை வழங்குகின்றன. இவை வெப்ப பரிமாற்ற நோக்கங்களுக்காக, மேற்பரப்பு பகுதிகளை அதிகரிக்க அல்லது வெறுமனே அலங்கார நோக்குடன் பயன்படுத்தப்படுகின்றன.

துடுப்புகள் பரிணாம வளர்ச்சியில் முதலில் மீன் போன்ற கடல்வாழ் உயிரினங்கள் நகர்வதற்கான ஒரு வழிமுறையாக உருவானது. இந்த துடுப்புகள் நீந்தும்போது உந்துதலை உருவாக்கவும், நிலைத்தன்மையை அடையவும், இயக்கத்தைக் கட்டுப்படுத்தவும் பயன்படுத்தப்படுகின்றன. நீர்வாழ் விலங்குகள் முதுகு, வால் மற்றும் குத துடுப்புகள் என பல வகையான துடுப்புகளைக் கொண்டுள்ளன.

படல வடிவ துடுப்புகள் இயங்கும் போது உந்துதலை உருவாக்குகின்றன. துடுப்பின் ஏற்றம் திரவங்களின் மீது ஒரு ஆற்றலை வெளிப்படுத்தும் போது இவை துடுப்பை எதிர் திசையில் தள்ளுகின்றன. நீர்வாழ் உயிரினங்கள் தண்ணீரில் துடுப்புகளை முன்னும் பின்னுமாக நகர்த்துவதன் மூலம் குறிப்பிடத்தக்க உந்துதலைப் பெறுகின்றன.  துடுப்புகள் காற்று அல்லது தண்ணீரில் சுழற்றப்பட்டால் உந்துதலையும் உருவாக்கலாம். விசையாழிகள் மற்றும் உந்திகள் (சில விசிறிகள் மற்றும் விசையியக்கக் குழாய்கள்) பல சுழலும் துடுப்புகளைப் பயன்படுத்துகின்றன. இவை படலங்கள், இறக்கைகள், கைகள் அல்லது கத்திகள் என பல பெயர்களைக் கொண்டு அழைக்கப்படுகின்றன. உந்திகள் துடுப்புகளைப் பயன்படுத்தி ஒரு வானூர்தி அல்லது கப்பலைச் செலுத்துகின்றன. விசையாழிகள் துடுப்புகளின் ஏற்றதைப் பயன்படுத்தி இயக்க வாயுக்கள் அல்லது தண்ணீரிலிருந்து ஆற்றலை உருவாக்குகின்றன. 

இயக்கம் நிறுவப்பட்டதும், துடுப்புகளைப் பயன்படுத்தி இயக்கத்தை கட்டுப்படுத்தலாம். படகுகள் மற்றும் வானூர்திகள் பல துடுப்புகளைப் பயன்படுத்தி திசை, நிலை மற்றும் உருட்டளைக் கட்டுப்படுத்துகின்றன. துடுப்புகள் அம்பு, ஈட்டி, ஏவூர்தி மற்றும் ஏவுகணைகளிலும் பயன்படுத்தப்படுகின்றன. பொறியியலில் துடுப்புகள் வெப்ப பரிமாற்ற துடுப்புகளாக வெப்பநிலையைக் கட்டுப்படுத்தப் பயன்படுகிறது.

மேற்கோள்கள் 

விலங்கின உடற்கூற்றியல்
நீரூர்திகள்
ஏவூர்திகள்
வானூர்திகள்
போக்குவரத்துப் பொறியியல்
இயங்குபடம் உள்ள கட்டுரைகள்
தெஸ்னி கான்

தெஸ்னி கான் (Thesni Khan) என்பவர் மலையாளத் திரைப்படங்களிலும், தொலைக்காட்சிகளிலும் மேடைகளிலும் தோன்றும் ஒரு இந்திய நடிகை ஆவார். 1988 இல் டெய்ஸி திரைப்படம் மூலம் நடிகையாக அறிமுகமானார். குணச்சித்திர பாத்திரங்களில் நடித்ததற்காக பரவலாக அறியப்பட்டவர். 2020 இல், இவர் மலையாள பிக் பாஸ் 2 என்ற உண்மைநிலை நிகழ்ச்சியில் போட்டியிட்டார். தற்போது இவர் "தெஸ்பீன்ஸ்" என்ற தனது யூடியூப் சேனலில் காணொளிகள் பதிவிடும் பிரபல பிரபலமாக உள்ளார்.

தனிப்பட்ட வாழ்க்கை 
இவரது தந்தை அலி கான் ஒரு மாயவித்தைக் கலைஞர். இவரது ஆரம்ப நாட்களில், தெஸ்னி பல்வேறு மேடைகளில் நடத்தப்படும் மாயவித்தை நிகழ்ச்சிகளின் போது தனது தந்தைக்கு உதவுவார். பின்னர் கொச்சி கலாபவனில் படித்தார்.

மேற்கோள்கள்

வெளி இணைப்புகள் 
 

மலையாளத் திரைப்பட நடிகைகள்
வாழும் நபர்கள்
இந்திய தொலைக்காட்சி நடிகைகள்
நிலைப்படுத்தி

நிலைப்படுத்தி (Stabilizer) என்பது காற்று அல்ல திரவத்தில் இயங்கும் கட்டமைப்புகளில் பயன்படும் கட்டுப்பாட்டு மேற்பரப்புகளாகும். பொதுவாக ஒன்று அல்லது அதற்கு மேற்பட்ட அசையும் நிலைப்படுத்திகளைக் கொண்டு திசை, நிலைத்தன்மை மற்றும் உருட்டல் கட்டுப்படுத்தப்படுகின்றன. 

இந்த அமைப்புகள் நிலையான அல்லது அசையும் தன்மைகளைக் கொண்டிருக்கலாம். சில சமயங்களில் மேற்பரப்பின் ஒரு சில பகுதிகள் மட்டும் அசையும் கட்டமைப்பைக் கொண்டிருக்கலாம். சூழலைப் பொறுத்து, சில நேரங்களில் இந்த சொல்லானது ஒட்டுமொத்த மேற்பரப்பின் ஒரு பகுதியை மட்டும் விவரிக்கலாம்.

பெரிய தாரை வானூர்திகளில் பெரும்பாலும் செங்குத்து துடுப்பு மற்றும் கிடைமட்ட நிலைப்படுத்திகள் வால் பகுதியில் காணப்படுகின்றன. சிறிய மற்றும் சண்டை வானூர்திகள் வெவ்வேறு நிலைப்படுத்தி அமைப்பைக் கொண்டிருக்கலாம்.  பெரிய கப்பல்கள் நீரில் இயங்கும் போது நிலைப்படுத்த உதவும் பக்கவாட்டு துடுப்புகளைக் கொண்டிருக்கின்றன.

மேற்கோள்கள் 

வானூர்திகள்
நீரூர்திகள்
போக்குவரத்துப் பொறியியல்
பெக்கோக் தொடருந்து நிலையம்

பெக்கோக் தொடருந்து நிலையம் (ஆங்கிலம்: Bekok Railway Station; மலாய்: Stesen KTMB Bekok) என்பது மலேசியா, ஜொகூர், சிகாமட் மாவட்டம்,  பெக்கோக் நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் பெக்கோக் நகரத்தின் மையப் பகுதியில் அமைந்து இருப்பதால், பெக்கோ நகரத்தை இரு பகுதிகளாகப் பிரிக்கிறது. 

இந்த நிலையம் பெக்கோக் நகரத்திற்கும்; மற்றும் அதன் சுற்றுப்புறப் பகுதிகளுக்கும் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM West Coast Railway Line) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது. பெக்கோக் நகரத்தில் இந்த நிலையம் அமைந்துள்ளதால், பெக்கோக் நகரத்தின் பெயரில் இந்த நிலையம் அழைக்கப்படுகிறது.

பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பெக்கோக் நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பெக்கோக் நகரத்தில் ஒரு தற்காலிக நிலையம் அமைக்கப்பட்டது.

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

புதிய பெக்கோக் நிலையம் திறக்கப்பட்டதும், பழைய நிலையம் இடிக்கப்படும் என்று மலாயா தொடருந்து நிறுவனம் (KTM) அறிவித்துள்ளது.

மேற்சான்றுகள்

மேலும் காண்க
 பெக்கோக் 
 சிகாமட் மாவட்டம்
 கிம்மாஸ்
 கேடிஎம் இண்டர்சிட்டி
 மலாயா மேற்கு கடற்கரை தொடருந்து வழித்தடம்

வெளி இணைப்புகள்
 Bekok KTM Railway Station

சிகாமட் மாவட்டம்
மலேசியத் தொடருந்து நிலையங்கள்
ஜொகூர் தொடருந்து நிலையங்கள்
இறங்கமைப்பு

இறங்கமைப்பு என்பது வானூர்தி மற்றும் விண்கலங்களின் கீழ் உள்ள ஒரு அமைப்பாகும். பொதுவாக பல சக்கரங்களைக் கொண்ட அமைப்பான இது, வானூர்திகளால் புறப்பாடு மற்றும் தரையிறங்குவதற்கு பயன்படுத்தப்படுகிறது. மேலும் இந்த வாகனங்கள் தரையில் நகர்வதற்கு இந்த அமைப்பு பயன்படுகின்றது.

பயன்பாடு

ஒரு வானூர்தியைப் பொறுத்தவரை, இந்த அமைப்பு பறக்காதபோது தரையில் அதன் மொத்த எடையையும் தாங்கி நிற்கிறது. இதனால் இந்த அமைப்பானது வானூர்தி புறப்படவும், தரையிரங்கவும், உடற் அமைப்பிறகு சேதமின்றி இயக்க அனுமதிக்கிறது. பனி, நீர் அல்லது செங்குத்தான நிலப்பகுதிகளில் செயல்பாட்டிற்கு, சறுக்காமலிருக்க சிறப்பு உபகரணங்கள் அல்லது மிதவைகள் தேவைப்படுகின்றன. 

வேகமான பறக்கக்க கூடிய தாரை வானூர்திகளில், பறக்கும் போது காற்றுடன் உராய்வைக் குறைக்க, இந்த இரண்டமைப்பானது வானூர்திகள் உடலமைப்பிற்குள் உள்வாங்குகின்றன. பின்னர் தரையிறங்கும் போது இவை பழைய நிலைக்கு திரும்புகின்றன. சில ஏவூர்தி மற்றும் விண்கலங்களில் இவை பொதுவாக தரையிறங்கும்போது மற்றும் மேற்பரப்பு இயக்கத்தின் போது மட்டுமே பயன்படுத்தப்படுகின்றது, புறப்பாடும் பயன்படுத்தப்படுவதில்லை.

அமைப்பு 

இது பெரும்பாலும் மூன்று துணை அமைப்புகளைக் கொண்டுள்ளது, முன்பக்கத்தில் வானூர்தியின் மூக்கு பகுதியின் கீழ் ஒரு துணை அமைப்பையும், நடு அல்லது பின் பகுதியில் உடரமைப்பிற்குக் கீழ் அல்லது பக்கவாட்டு இறக்கைகளின் கீழ் இரண்டு துணை அமைப்புகளையும் கொண்டுள்ளது. ஒவ்வொரு துணை அமைப்பும் ஒன்றுக்கும் மேற்பட்ட சக்கரங்களைக் கொண்டிருக்கலாம். சில சமயங்களில் நான்கு அல்லது ஐந்து துணை அமைப்புகள் கொண்டிருக்கலாம். 

இந்த அமைப்பு அதிக எடைகளைத் தாங்குவதால் வலுவாக  இருக்க வேண்டும் மற்றும் அதன் வடிவமைப்பு வானூர்தியின் எடை, சமநிலை மற்றும் செயல்திறனை பாதிக்கிறது. உலங்கு வானூர்திகள் அவற்றின் அளவு மற்றும் பங்கைப் பொறுத்து சறுக்கல்கள் அல்லது ஒன்றுக்கும் மேற்பட்ட சக்கர அமைப்புகளைப் பயன்படுத்துகின்றன.

மேற்கோள்கள் 

ஏவூர்திகள்
வானூர்திகள்
போக்குவரத்துப் பொறியியல்
பாலோ தொடருந்து நிலையம்

பாலோ தொடருந்து நிலையம் (ஆங்கிலம்: Paloh Railway Station; மலாய்: Stesen KTMB Paloh) என்பது மலேசியா, ஜொகூர், குளுவாங் மாவட்டம்,  பாலோ நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் பாலோ நகரத்தின் மையப் பகுதியில் அமைந்து இருப்பதால், பாலோ நகரத்தை இரு பகுதிகளாகப் பிரிக்கிறது. 

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM West Coast Railway Line) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது. பாலோ நகரத்தில் இந்த நிலையம் அமைந்துள்ளதால், பாலோ நகரத்தின் பெயரில் இந்த நிலையம் அழைக்கப்படுகிறது.

பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பாலோ நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பாலோ நகரத்தில் ஒரு தற்காலிக நிலையம் அமைக்கப்பட்டது.

புதிய, வேகமான கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

புதிய பாலோ நிலையம் திறக்கப்பட்டதும், பழைய நிலையம் இடிக்கப்படும் என்று மலாயா தொடருந்து நிறுவனம் (KTM) அறிவித்துள்ளது.

மேற்சான்றுகள்

மேலும் காண்க
 பாலோ 
 கேடிஎம் இண்டர்சிட்டி
 குளுவாங் மாவட்டம்
 பெக்கோக் தொடருந்து நிலையம்
 மலாயா மேற்கு கடற்கரை தொடருந்து வழித்தடம்

வெளி இணைப்புகள்

மலேசியத் தொடருந்து நிலையங்கள்
ஜொகூர் தொடருந்து நிலையங்கள்
குளுவாங் மாவட்டம்
பி. நர்சிங் ராவ்

போங்கு நர்சிங் ராவ் (Bongu Narsing Rao) (பிறப்பு 1946) ஓர் இந்தியத் திரைப்பட இயக்குநரும் திரைக்கதை ஆசிரியரும் எழுத்தாளரும் இசையமைப்பாளரும் கவிஞரும் திரைப்படத் தயாரிப்பாளரும் நடிகரும் மற்றும் ஓவியரும் ஆவார். இவர் முக்கியமாகத் தெலுங்குத் திரைப்படங்களிலும், நாடகங்களிலும் பணியாற்றுகிறார். ராவ் ஐந்து தேசிய திரைப்பட விருதுகள், மூன்று நந்தி விருதுகள், பல்வேறு சர்வதேச விருதுகளைப் பெற்றுள்ளார். மேலும், பல்வேறு ஆசிய திரைப்பட விழாக்களில் நடுவர் குழுவில் பணியாற்றியுள்ளார். 1989 மற்றும் 1991 ஆம் ஆண்டுகளில் முறையே 16 மற்றும் 17 வது மாஸ்கோ சர்வதேச திரைப்பட விழாக்களில் விருதுகளை வென்ற தாசி  மற்றும் மட்டி மனுசுலு ஆகிய படங்களை இவர் இயக்கினார்.

சொந்த வாழ்க்கை. 
இவர் ஐதராபாத் இராச்சியத்திலிருந்த மேதக் மாவட்டத்தின் பிரக்னாபூரில் ஒரு விவசாயக் குடும்பத்தில் பிறந்தார். நரசிங்க ராவ் திருமணமானவர். இவருக்கு மூன்று மகன்கள் மற்றும் ஒரு மகள் மற்றும் ஏழு பேரக்குழந்தைகள் உள்ளனர்.

மேற்கோள்கள் 

தெலுங்குத் திரைப்பட இயக்குநர்கள்
தென்னிந்திய பிலிம்பேர் விருதுகளை வென்றவர்கள்
வாழும் நபர்கள்
1946 பிறப்புகள்
தெலுங்குத் திரைப்பட இசையமைப்பாளர்கள்
இந்தியப் பொதுவுடமைவாதிகள்
வார்த்தைகளற்ற நிறுவல்முறை

கணிதத்தில் வார்த்தைகளற்ற நிறுவல்முறை அல்லது காட்சி நிறுவல் (proof without words, visual proof) என்பது, ஒரு கணிதக் கூற்று அல்லது கணித முற்றொருமையின் ஒருவகையான விளக்கம் ஆகும். இம்முறையில் எடுத்துக்கொள்ளப்பட்ட கூற்றானது தன்-விளக்கப் படங்களின் மூலம் மட்டுமே விளக்கப்படுகிறது. எந்தவொரு  வார்த்தை விளக்கமும் அங்கு இடம்பெறாது. தன்-விளக்க இயல்பால் இது, முறையான நிறுவல்முறைகளைவிட எளிதான புரிதலைத் தருகின்றது. ஒரு குறிப்பிட்ட வகைக்கானதாக படம் அமைந்திருந்தாலும் அதனை ஒரு நிறுவல்முறையாகக் ஏற்றுக்கொள்வதற்கு, அது பொதுமைப்படுத்தக் கூடியதாகவும் இருக்கவேண்டும்.

வார்த்தைகளற்ற நிறுவலானது அது விளக்கும் கூற்றைப் பற்றிய தருக்க விளக்கத்தை கொண்டிராததால், இதனை முறையான கணித நிறுவலுக்குச் சமமானதாகக் கருதமுடியாது. இருப்பினும், கூற்றினைப் புரிந்துகொள்ளும் விதத்தில், தரமான உள்ளுணர்வுகளை படத்தைக் காண்போருக்கு காட்சி நிறுவல் ஏற்படுத்தும்.

எடுத்துக்காட்டுகள்

ஒற்றை எண்களின் கூட்டுத்தொகை

ஒற்றை எண்களுக்கான தேற்றத்தின் காட்சி நிறுவல் படத்திlல் காட்டப்பட்டுள்ளது.

தேற்றத்தின் கூற்று:
2n − 1 வரையிலான ஒற்றை எண்களின் கூட்டுத்தொகையானது ஒரு முழு வர்க்கமாகும்.

படத்தில், முழுவர்க்கமான n2— காட்சி நிறுவல் முறைப்படி விளக்கப்பட்டுள்ளது.

படத்திலுள்ள கட்டமைப்பின் ஒரு மூலையிலுள்ள கட்டம், முதல் முழுவர்க்க எண்ணான 1ஐக் குறிக்கிறது. அந்த ஒற்றைக் கட்டத்தின் இருபுறமும் மூன்று (அடுத்த ஒற்றை எண்) கட்டங்களைச் சுற்றியமைத்து 2 × 2 கட்டத்தொகுப்பை அமைக்க அது இரண்டாவது வர்க்க எண் 4ஐக் குறிக்கிறது. இரண்டாவது கட்டமைப்பின் இருபுறமும் 5 (மூன்றாவது ஒற்றை எண்) கட்டங்களைச் சுற்றியமைத்து மூன்றாவது 3 × 3 கட்டத்தொகுப்பை உருவாக்க அது மூன்றாவது வர்க்க எண்ணான 9 ஐக் குறிக்கிறது. இச்செயலைத் தொடர்ந்து செய்துகொண்டே போகும்போது அடுத்தடுத்த வர்க்க எண்களைக் குறிக்கும் கட்டமைப்புகள் உருவாக்கப்படும்.

பித்தேகோரசு தேற்றம்

பித்தேகோரசு தேற்றத்தின் கூற்றான  என்பதை காட்சி நிறுவல் முறையில் நிறுவலாம்.

 பக்க அளவுள்ள ஒரு பெரிய சதுரம்; அதனுள் நான்கு மூலைகளிலும் , ,  பக்க அளவுகள் கொண்ட நான்கு செங்கோண முக்கோணங்கள்; இடைப்பட்ட மூலைவிட்ட சதுரத்தின் பரப்பளவு . நான்கு முக்கோணங்களையும், எடுத்துக்கொள்ளப்பட்ட பெரிய சதுரத்துக்குள் பயன்படுத்தப்படாத பகுதியை   பரப்பளவுள்ள இரு சதுரங்களாகப் பிரியுமாறு மாற்றியமைக்கலாம்.

பயன்பாடு
"கணித இதழ்", "கல்லூரி கணித இதழ்" ஆகிய இரு இதழ்களும் "வார்த்தைகளற்ற நிறுவல்" என்ற தலைப்பின்கீழ்  பல வார்த்தைகளற்ற நிறுவல்களைத் தவறாமல் வெளியிட்டு வருகின்றன. "சிக்கல் தீர்க்கும் கலை" மற்றும் "ஐக்கிய அமெரிக்க கணிதத் திறன் தேடல்" எனும் இணையதளங்கள், வார்த்தைகளற்ற நிறுவல்களுக்கான விளக்கப்படங்களை அளிக்கும் ஜாவா குறுபயன் செயலிகளை செயற்படுத்துகின்றன.

பிற நிறுவல்களுடன் ஒப்பீடு
கணிதச் சமுதாயத்தால் ஒரு நிறுவல்முறை ஏற்றுக்கொள்ளப்பட வேண்டுமானால், அது நிறுவ முயலும் கூற்றானது எவ்வாறு பல மெய்கோள்களை முழுவதுமாகப் பின்பற்றி அமைகிறது என்பதைத் தருக்கரீதியாகத் தெளிவுபடுத்தவேண்டும். வார்த்தைகளற்ற நிறுவல்முறை அம்மாதிரியான விவாதத்தை நேரிடையாக அளிப்பதில்லை. எனவே முறையான நிறுவல் தேவைப்படும் சூழல்களில், முறையான நிறுவலுக்குப் பதிலானதாக ஏற்றுக்கொள்ளப்படுவதில்லை மாறாக, இந்த நிறுவல்முறையானது ஏற்கனவே முறையான நிறுவலைக் கொண்டுள்ள கருத்துகளுக்கு விளக்கப்படங்களாகவும் கற்றல் கருவிகளாகவும் கணிதவியலாளர்களால் பயன்படுத்தப்படுகிறது.

குறிப்புகள்

மேற்கோள்கள்

.

வார்த்தைகளற்ற நிறுவல்கள்
ஆண்டியன் சுண்டெலி

ஆண்டியன் சுண்டெலி (Andean mouse) என்பது கிரிசெட்டிடே குடும்பத்தைச் சேர்ந்த கொறித்துண்ணி சிற்றினமாகும். இது ஆண்டிநோமைசு பேரினத்தில் உள்ள ஒரே ஒரு சிற்றினமாகும். இது அர்கெந்தீனா, பொலிவியா, சிலி மற்றும் பெரு ஆகிய நாடுகளில் காணப்படுகிறது.

மேற்கோள்கள் 

சுண்டெலிகள்
மருதங்கேணி

மருதங்கேணி என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது. இது பருத்தித்துறைக்குத் தென்கிழக்கே சுமார் 35 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
ஆழியவளை

ஆழியவளை என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது. இது மருதங்கேணிக்குத் தென்கிழக்கே சுமார் 8 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
காந்தாரா-அத்தியாயம் 1

காந்தாரா: அத்தியாயம் 1 (Kantara: Chapter 1) என்பது, கதம்பர் வம்ச  ஆட்சியின் போது நடந்த ஒரு கதையை ரிஷப் ஷெட்டி எழுதி இயக்கி உருவாகி வரும் இந்திய கன்னட மொழி அதிரடித் திரைப்படம். இது 2022 ஆம் ஆண்டு வெளியான காந்தாரா திரைப்படத்தின் முன்பகுதியாகும். இப்படத்தில் “காடுபெட்டு சிவன்” பாத்திரத்தில் ரிஷப் ஷெட்டி நடிக்கிறார். 

2023 நவம்பரில் படப்பிடிப்பு தொடங்கியது. 2024 ஆம் ஆண்டின் இறுதியில் படத்தை வெளியிட திட்டமிடப்பட்டுள்ளது. படத்தின் முன்னோட்டம் 27 நவம்பர் 2023 அன்று வெளியிடப்பட்டது   விளம்பர பதாகையை கானி ஸ்டுடியோ வடிவமைத்துள்ளது. படத்திற்கு ஒலிப்பதிவு மற்றும் பின்னணி இசையை பி. அஜனீஷ் லோக்நாத் மேற்கொண்டுள்ளார்.

கதை

ஒலிப்பதிவு 
காந்தாரா படத்திற்கு இசையமைத்த பி. அஜனீஷ் லோக்நாத் இப்படத்திற்கும் இசையமைத்துள்ளார்.

வெளியீடு

திரையரங்கில் 
காந்தாரா: அத்தியாயம் 1 கன்னடம், இந்தி, தெலுங்கு தமிழ், மலையாளம், பெங்காலி மற்றும் ஆங்கில மொழிகளில் 2024 இறுதியில் திரையரங்குகளில் வெளியிட திட்டமிடப்பட்டுள்ளது.

மேலதிக ஊடக சேவை 
மேலதிக ஊடக சேவை நிறுவனமான அமேசான் பிரைம் வீடியோ படத்தின் உரிமையை வாங்கியுள்ளது.

மேற்கோள்கள்

வெளி இணைப்புகள் 

2024 திரைப்படங்கள்
இந்தியக் கன்னடத் திரைப்படங்கள்
சப்தமி கௌடா

சப்தமி கௌடா (Sapthami Gowda) ஓர் இந்திய நடிகை ஆவார். இவர் முதன்மையாக கன்னடத் திரைப்படங்களில் பணியாற்றுகிறார். 2020 ஆம் ஆண்டு துனியா சூரி இயக்கிய பாப்கார்ன் மங்கி டைகர் திரைப்படத்தின் மூலம் நடிகையாக அறிமுகமானார். 2022 இல் ரிஷப் ஷெட்டி இயக்கிய காந்தாரா படத்தில் லீலாவாக நடித்ததற்காக அறியப்பட்டார்.

ஆரம்ப கால வாழ்க்கை 
பெங்களூரில் பிறந்த சப்தமி, நீச்சற் போட்டிகளில் போட்டியிட்டு பல பதக்கங்களை வென்றுள்ளார்.

தொழில் 
இயக்குநர் துனியா சூரி இயக்கத்தில் 2020 ஆம் ஆண்டு வெளியான கன்னடத் திரைப்படமான பாப்கார்ன் மங்கி டைகர் திரைப்படத்தில் சப்தமி கௌடா நடிகர் தனஞ்சயாவிற்கு நாயகியாக அறிமுகமானார். படம் பார்வையாளர்களிடமிருந்து கலவையான விமர்சனங்களைப் பெற்றது. இருப்பினும் இவரது நடிப்பு பாராட்டப்பட்டது. பின்னர்  பரபரப்பூட்டும் திரைப்படமான காந்தாராவில் லீலாவாக நடித்தார். இப்படத்தில் இவரது கிராமத்து பெண்ணின் பாத்திரம் பாராட்டப்பட்டது.

2023 ஆம் ஆண்டு விவேக் அக்னிஹோத்திரி இயக்கிய தி வாக்சின் வார் திரைப்படத்தின் மூலம் பாலிவுட்டில் அறிமுகமானார்.

சந்தோஷ் ஆனந்த்ராம் இயக்கி வரும் யுவா என்ற கன்னடத் திரைப்படத்தில் அறிமுக நடிகர் யுவ ராஜ்குமாருடன் ( ராகவேந்திர ராஜ்குமாரின் மகன்) நடித்து வருகிறார். மேலும், அபிஷேக் அம்பரீஷுடன் இணைந்து எஸ். கிருஷ்ணா இயக்கி வரும் 'காளி' படத்திலும் நடிக்கிறார்.

பிற பணிகள் 
கர்நாடக அரசின் "நன்னா மைத்ரி" திட்டத்தின் தூதராக சப்தமி நியமிக்கப்பட்டுள்ளார். இது கர்நாடகா முழுவதும் உள்ள இளம்பெண்களுக்கு மாதவிடாய் கோப்பைகளை விநியோகிக்க உதவுகிறது. பார்வையற்றோருக்கான சமர்த்தனம் அறக்கட்டளையால் ஏற்பாடு செய்யப்பட்ட பார்வையற்றோருக்கான துடுப்பாட்டம் 2022 இன் 3வது இருபது20 உலகக் கோப்பைப் பதிப்பிற்கான விளம்பரத் தூதராகவும் இவர் நியமிக்கப்பட்டார்.

மேற்கோள்கள்

வெளி இணைப்புகள் 

வாழும் நபர்கள்
கன்னடத் திரைப்பட நடிகைகள்
முருந்தா சுரங்கம்

முருந்தா சுரங்கம் (Muruntau mine, uz: Muruntov koni) என்ற தங்கச் சுரங்கம், உசுபெக்கிசுத்தான் நாட்டின் பெரிய தங்கச் சுரங்கமாகும், உலகின் பெரிய தங்கச்சுரங்கங்களில் இதுவும் ஒன்றாகும். இந்நாட்டின் ஆட்சிப் பகுதியான, நவோய் பிராந்தியத்தில் உள்ள கிசில்கும் பாலைவனம் உள்ளது. இதற்கு தென்மேற்குப் பகுதியில் முருந்தா மலைகள் உள்ளன. அங்கு இந்த சுரங்கம் இருப்பதால், இப்பெயர் பெற்றது.  இச்சுரக்கத்தில்  அளவு தங்கம் இருப்பதாகக் கணக்கிடப்பட்டுள்ளது.

1958 ஆம் ஆண்டு இச்சுரங்கம்  கண்டறியப்பட்டது. தங்கம் தோண்டி எடுக்கும் பணி, சூலை 21, 1969 ஆம் ஆண்டு தொடங்கியது. நவோய் சுரங்க நிறுவனம் (Navoi Mining and Metallurgy Combinat) இந்த சுரங்கத்தினை மேலாண்மை செய்கிறது.

பொதுவான தகவல்கள் 
இந்தோனேசியாவில் உள்ள கிராசுபெர்க்கு(Grasberg) நிறுவனம், உலகின் தங்கத் தயாரிப்பில் முதலிடம் வகிக்கிறது. இரண்டாம் நிலையில் 'சராப்சான்' (Zarafshan) தங்கச் சுரங்கமுள்ளது. இந்த தங்க சுரங்கப்பணியால், இந்நிறுவனம் உலகின் மிகப்பெரிய தங்கம் தோண்டும் சுரங்கத்தினை பரப்பளவில் பெற்றுள்ளது. இதன் நீளம் 3.5 கிமீ, அகலம் - 2.7 கிமீ, ஆழம் - 600 மீ. ஆகும்.

2001 ஆம் ஆண்டு கணக்கெடுப்பின் படி,53 டன்கள் ஒவ்வொரு வருடமும் எடுக்கப்பட்டது. 2014 ஆம் ஆண்டு 61 டன்களாக எடுத்தனர். 2007 ஆம் கணக்கெடுப்பின் படி, தங்க எச்சங்கள் கையிருப்பு 1,750 டன்கள் ஆகும்.

மேற்கோள்கள்
கசுபாசோ

கசுபாசோ (gazpacho, ) அல்லது  gaspacho (), ஆங்கிலம்: Andalusian gazpacho) என்பது குளிர்ச்சி நிலையில் சுவைக்கக் கூடிய சூப் ஆகும். இதில் வேக வைக்காத காய்கறித் துண்டுகள் கலந்து இருக்கும். இந்த சூப், தெற்கு ஐபீரிய மூவலந்தீவு, அதனைச்சுற்றியுள்ள இடங்களில் இருந்து தோன்றியதென்பர். இந்த சூப் எசுப்பானியத்தில் பரவலாக உண்ணப்படுகிறது. போர்த்துக்கல் நாட்டில் இது வெயிற்காலத்தில் மிகவும் விரும்பி குளிர்ச்சிக்காக சுவைக்கப்படுகிறது. இதில் பல்வேறு வகைகள் தயாரிக்கப்படுகின்றன. அதில் ஒன்றாக அசோபிலான்கோவைச் சொல்லலாம்.

தயாரிப்பு முறை 
இதில் ரொட்டி, தக்காளி, வெள்ளரி, வெங்காயம், குடை மிளகாய், பூண்டு, இடலை எண்ணைய், புளிங்காடி, நீர், உப்பு ஆகிய கலந்து செய்யப்படுகிறது.. இந்தாட்டின் வடபகுதியில் சீரகம் கலந்தும் செய்வர்.

மேற்கோள்கள் 

பூண்டு உணவுகள்
பட்டியலிடப்பட்ட பகுதிகள்

அட்டவணைப்படுத்தப்பட்ட பகுதிகள் என்பது இந்தியாவில் உள்ள பழங்குடியின மக்கள் அதிகம் உள்ள பகுதிகளாகும், இது ஒரு சிறப்பு நிர்வாக பொறிமுறைக்கு உட்பட்டது இதில் மத்திய அரசு அப்பகுதியில் உள்ள பட்டியல் பழங்குடியினரின் கலாச்சார, பொருளாதார நலன்களைப் பாதுகாப்பதில் நேரடிப் பங்கு வகிக்கிறது.  பகுதிகளை உருவாக்கி நிர்வகிப்பதற்கான அதிகாரத்தை இந்திய அரசியலமைப்பின் ஐந்தாவது மற்றும் ஆறாவது அட்டவணைகள் வழங்குகிறது.

ஐந்தாவது அட்டவணை பகுதி 
ஐந்தாவது அட்டவணை ஆந்திரப் பிரதேசம், தெலுங்கானா, குசராத்து, சார்க்கண்டு, சத்தீசுகர், இமாச்சலப் பிரதேசம், மத்தியப் பிரதேசம், மகாராட்டிரம், ஒடிசா,  இராசத்தான் ஆகிய மாநிலங்களில் பழங்குடியின நலன்களைப் பாதுகாக்கிறது.  ஐந்தாவது அட்டவணைப் பகுதிகளில், மாநில ஆளுநருக்கு மாநில அரசாங்கத்திற்கு உத்தரவுகளை வழங்குதல் மற்றும் மத்திய அல்லது மாநில சட்டமன்றத்தின் செயல்களின் விளைவைக் கட்டுப்படுத்துதல் உள்ளிட்ட பகுதிகளில் பழங்குடி மக்களைப் பொறுத்தவரை சிறப்புப் பொறுப்புகள் உள்ளன.

ஆறாவது அட்டவணை பகுதி 
ஆறாவது அட்டவணை அசாம், மேகாலயா, திரிபுரா, மிசோரம் ஆகிய மாநிலங்களில் உள்ள பழங்குடியினரின் நலன்களைப் பாதுகாக்கிறது.  ஆறாவது அட்டவணை பகுதிகளில், சுயாட்சிக்கு முக்கியத்துவம் கொடுக்கிறது; பழங்குடியின சமூகங்களுக்கு கணிசமான சுயாட்சி வழங்கியுள்ளது, இதில் சட்டங்களை இயற்றும் அதிகாரங்கள், சமூக உள்கட்டமைப்பு மேம்பாட்டிற்காக மத்திய அரசின் நிதியைப் பெறுதல் ஆகியவை அடங்கும். உள்ளூர் கட்டுப்பாட்டை செயல்படுத்த ஆளுநர் மற்றும் மாநிலத்தின் பங்கு பகுதிகளில் குறிப்பிடத்தக்க வரம்புகளுக்கு உட்பட்டது.

இவற்றையும் காண்க 

 பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996
 பட்டியல் சாதியினரும் பட்டியல் பழங்குடியினரும்

மேற்கோள்கள்

வெளி இணைப்புகள் 

 இந்திய அரசியலமைப்புச் சட்டத்தின் 5 –வது பட்டியலின்கீழ் ராஜஸ்தானில் பட்டியலிடப்பட்ட பகுதிகளை அறிவிக்க அமைச்சரவை ஒப்புதல் அளித்துள்ளது

இந்திய அரசியலமைப்புச் சட்டம்
இராசுமசு பலுடன்

இராசுமசு பலுடன் (Rasmus Paludan, பிறப்பு 2 சனவரி 1982) என்பவர் ஒரு டேனிய-சுவீடிய அரசியல்வாதியும், வழக்கறிஞரும் ஆவார், இவர் ஸ்ட்ராம் குர்சு என்ற வலதுசாரி அரசியல் கட்சியின் நிறுவனரும் அதன் தற்போதைய தலைவரும் ஆவார். இசுலாமிய மதத்தை தடை செய்ய வேண்டும், மேற்கத்தியர் அல்லாதவர்களை டென்மார்க்கில் இருந்து நாடு கடத்தப்பட வேண்டும் போன்ற மிகவும் சர்ச்சைக்குரிய கருத்துக்களுக்காக பலுடன் அறியப்பட்டுள்ளார். இவர் ஒரு தீவிர வலதுசரியாகவும்  வலதுசாரி தீவிரவாதியாகவும் அரசியலார்வலர்களாலும் ஊடகங்களாலும் கருதப்படுகிறார்.

பலுடன் இசுலாமிய விமர்சன நிகழ்வுகளுக்காகவும் ஆர்ப்பாட்டங்களுக்காகவும் அறியப்படுகிறார், இவை பெரும்பாலும் பல முசுலீம் குடியேறியவர்கள் வசிக்கும் நகர்ப்புறங்களில் நிகழ்த்தினார், ஆரம்பத்தில் டென்மார்க்கில் நிகழ்த்தினார். ஆர்ப்பாட்டங்களின் போது, இவர் குர்ஆனை "வேசிகளின் பெரிய நூல்"  என்றும், இசுலாத்தை "ஓரினச்சேர்க்கை இசுலாம்" என்றும் அழைத்தார், இவர் குர்ஆனை எரித்து, எச்சில் துப்புவார்  நூலில் சிறுநீர் கழிக்க மக்களை ஊக்குவித்தார்.  பலுடன் தனது ஆர்ப்பாட்டங்களின் காணொளிகளாக பதிவுசெய்து ஸ்ட்ராம் குர்சு கட்சியின் யூடியூப் சேனலில் பதிவேற்றுவதன் மூலம் குறிப்பாக கவனத்தை ஈர்த்துள்ளார்.இனம் அல்லது மதத்தின் அடிப்படையில் தனிநபர்கள் அல்லது குழுக்களுக்கு எதிரான துன்புறுத்தல் மற்றும் வெறுக்கத்தக்க பேச்சுகள் யூடியூப் சமூக வழிகாட்டுதல்கள் தடை செய்கிறது இதன் விளைவாக, 2020 ஆம் ஆண்டில், யூடியூப் நிறுவனத்தால் கட்சி சேனல் மூடப்பட்டது. அவர் குர்ஆனை எரித்தது 2022 இல் சுவீடனில் கலவரத்திற்கு வழிவகுத்தது, 2023ல் இவர் நிகழ்த்திய எரிப்பு "ஒரு மகத்தான உலகளாவிய சர்ச்சையை" ஏற்படுத்தியதாகக் கூறப்படுகிறது.

வழக்கறிஞராக, பலுடன் பத்திரிகைகளின் கவனத்துடன் பல வழக்குகளில் பாதுகாவலராக இருந்துள்ளார். பலுடன் பல வழக்குகளிலும், சட்ட மோதல்களிலும் ஈடுபட்டுள்ளார். 2019 இல், டேனிய இனவெறி விதியை மீறியதற்காக இவருக்கு 14 நாட்கள் நிபந்தனை சிறைத்தண்டனை விதிக்கப்பட்டது. 2021 ஆம் ஆண்டில் இனவெறி மற்றும் இழிவான அறிக்கைகளில் குற்றவாளி எனக் கண்டறியப்பட்டார், 3 மாத சிறைத்தண்டனை நிபந்தனையுடன் பெற்றார், இதில் சோமாலிய பெண்ணுக்கு இழப்பீடு வழங்க வேண்டியிருந்தது.

பலுடன் தனது செயற்பாட்டிற்காக எதிரான அச்சுறுத்தல்களால் தொடர்ந்து காவல்துறை பாதுகாப்பில் உள்ளார்.

மேற்கோள்கள் 

அரசியல் கட்சி நிறுவனர்கள்
வாழும் நபர்கள்
1982 பிறப்புகள்
டென்மார்க் அரசியல்வாதிகள்
புத்தூர், திருச்சிராப்பள்ளி

புத்தூர் என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த மக்கள் வசிப்பிடப் பகுதியாகும்.

அமைவிடம் 
புத்தூர் பகுதியானது, திருச்சிராப்பள்ளியில், () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமைந்துள்ளது.

கல்வி

கல்லூரி 
பிஷப் ஹீபர் கல்லூரி என்ற தனியார் கலை மற்றும் அறிவியல் கல்லூரி ஒன்று புத்தூர் பகுதியில் அமைந்துள்ளது.

மாவட்ட மைய நூலகம் 
திருச்சிராப்பள்ளி மாவட்ட மைய நூலகம், புத்தூரில் அமைக்கப்பட்டுள்ளது.

மருத்துவம் 
அண்ணல் காந்தி நினைவு அரசு மருத்துவமனை என்ற பல்நோக்கு அரசு மருத்துவமனை ஒன்று புத்தூரில் கட்டப்பட்டுள்ளது.

ஆன்மீகம்

இந்துக் கோயில் 
குழுமாயி அம்மன் கோயில் என்ற அம்மன் கோயில் ஒன்று புத்தூரில் கட்டப்பட்டுள்ளது. ஆண்டுதோறும் (ஆட்டுக்) குட்டி குடி திருவிழா என்ற 'மருளாளி என்பவர் ஆட்டுக்குட்டியை கடித்து இரத்தம் குடிக்கும்' திருவிழா புத்தூரில் கோலாகலமாகக் கொண்டாடப்படுகிறது.

மேற்கோள்கள் 

திருச்சிராப்பள்ளி மாவட்டத்திலுள்ள ஊர்களும் நகரங்களும்
தசால்ட் ஏவியேசன்

தசால்ட் ஏவியேசன் எஸ்ஏ ஒரு பிரெஞ்சு இராணுவ வானூர்தி உற்பத்தியாளராகும். இது 1929 ஆம் ஆண்டில் மார்சல் பளோச் என்பவரால் சொசைட்டி டெஸ் ஏவியன்ஸ் மார்செல் பளோச் (மார்சல் பளோச் வானூர்தி நிறுவனம்) என்ற பெயரில் நிறுவப்பட்டது. இரண்டாம் உலகப் போருக்குப் பிறகு, மார்சல் பளோச் தனது பெயரை மார்சல் தசால்ட் என்று மாற்றினார், மேலும் நிறுவனத்தின் பெயர் 20 சனவரி 1947 அன்று ஏவியன்ஸ் மார்சல் தசால்ட் (தசால்ட் வானூர்தி நிறுவனம்) என்று மாற்றப்பட்டது.

மேற்கோள்கள் 

வானூர்திகள் தயாரிக்கும் நிறுவனங்கள்
கபின்டா மாகாணம்

கபின்டா மாகாணம் (Cabinda province, முந்தையப் பெயர்: Portuguese Congo, ) என்பது அங்கோலாவின் மாகாணங்களில் இருந்து பிரிந்த மாகாணம் ஆகும். இதன் அங்கீகாரம், பிரச்சனைக்குரியதாக பல அரசியல் அமைப்புகளால் ஏற்பட்டது. இதன் தலைநகரமும் கபின்டா என்றே அழைக்கப்படுகிறது. உள்ளூர் மக்கள் வேறு பெயர்களால் (Tchiowa, Tsiowa or Kiowa) அழைக்கின்றனர். இம்மாகாணம் நான்கு நகராட்சிகளாகப் (Belize, Angola|Belize, Buco-Zau, Cabinda (city), Cacongo (municipality)) பிரிக்கப்பட்டுள்ளன. தற்போதுள்ள கபின்டா மூன்று அரசுகள்  (N'Goyo, Kingdom of Loango, Kakongo) இணைந்து உருவானது. இதன் பரப்பளவு  ஆகும். 2014 ஆம் ஆண்டு மக்கள் தொகைக் கணக்கெடுப்பின்படி, மக்கள் தொகை 716,076 ஆகும்.

மேற்கோள்கள்

வெளியிணைப்புகள் 

 Official Website of Republic of Cabinda
 Official website of province governor

அங்கோலா
இராபினி

இராபினி (Rapini அல்லது broccoli rabe () என்ற கீரைத் தாவரத்தின் இலைகள், மொட்டுகள், தண்டுகள் என அனைத்தும் உணவுக்காக பயன்படக்கூடியதாகும்.  இதன் மொட்டுகள், பச்சை பூக்கோசு போலவே தோற்றமளிக்கும், ஆனால் உச்சியில், அது போன்ற தலைப்பாகம் இல்லை. இதன் கசப்புச் சுவைக்காக, நடுநிலக் கடல் நாடுகளில் இது பயன்படுத்தப்படுகிறது.

வகைப்பாடு 
இதன் தாயகம் ஐரோப்பா எனக் கருதப்படுகிறது. இதன் தாவரக்குடும்பம், கடுகுக் குடும்பம் (Brassicaceae) ஆகும். இராபினி தாவரவியல் அடிப்படையில் Brassica rapa var. ruvo என அழைக்கப்படுகிறது. or Brassica rapa subsp. sylvestris var. esculenta. இதற்கு பல பெயர்கள் ( broccoletti, broccoli raab, broccoli rabe, spring raab, ruvo kale.) உள்ளன. கோசுக்கிழங்கு,  போக் சொய் ஆகிய இரண்டும், இதன் வேறுபட்ட வகைகளாகும்.

தோற்றம் 
இதன் இலைகள் முட்கள் போன்ற தோற்றத்துடனும், சுற்றி பச்சை மொட்டுகள் திரளாகவும் அமைந்து காண்பதற்கு பச்சை பூக்கோசு போல இருக்கும். சிறிய உண்ணக்கூடி மஞ்சள் மலர்கள் மலர்ந்தும், மொட்டுகளுடனும் காணப்படுகின்றன. இதில் பல உயிர்ச்சத்துகள் அடங்கியுள்ளன. குறிப்பாக உயிர்ச்சத்து ஏ, உயிர்ச்சத்து சி,  உயிர்ச்சத்து கே, பொட்டாசியம், சுண்ணாம்பு, இரும்பு போன்ற தாது உப்புகளும் அடங்கியுள்ளன.

இவற்றையும் காணவும் 
 கடுகுக் கீரை
 வெண் நூல்கோல்
 கோசுக்கிழங்கு
 பிராசிகா இராபா

மேற்கோள்கள்

மேலும் கற்க

வெளியிணைப்புகள் 
 

கீரைகள்
இத்தாலிய உணவுகள்
தசால்ட் ரபேல்

தசால்ட் ரபேல் என்பது ஒரு மீயொலிவேக பன்முகச் சண்டை வானூர்தியாகும்.  இது பிரான்சு நாட்டின் தசால்ட் ஏவியேசன் நிறுவனத்தால் வடிவமைக்கப்பட்டு தயாரிக்கப்படுகின்ற 4.5 ஆம் தலைமுறை சண்டை வானூர்தியாகும்.

பரந்த அளவிலான ஆயுதங்களைக் எடுத்து செல்ல வல்ல ரபேல் வானாதிக்கம், வான்வழித் தாக்குதல், உளவு, கப்பல் எதிர்ப்புத் தாக்குதல் மற்றும் அணுசக்தி தடுப்பு ஆகிய பணிகளில் ஈடுபடுத்தப்படுகின்றது. பிரெஞ்சு வான்படை மற்றும் பிரெஞ்சு கடற்படை பயன்படுத்துவதற்காக 2001 இல் ரபேல் அறிமுகப்படுத்தப்பட்டது.

விவரக்குறிப்புகள்

மேற்கோள்கள் 

பிரான்ஸ் போர் வானூர்திகள்